**Ministru kabineta noteikumu projekta “Grozījumi Ministru kabineta 2015. gada 3. februāra noteikumos Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2015. gada 3. februāra noteikumu Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” grozījumi, lai nodrošinātu atbalsta piešķiršanu 2018. gadā kredītprocentu dzēšanai lauksaimniecības un lauksaimniecības produktu pārstrādes jomā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 5.panta 3.1 un ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015. gada 3. februāra noteikumi Nr. 59 „Valsts un Eiropas Savienības atbalsta piešķiršanas kārtība investīciju veicināšanai lauksaimniecībā” (turpmāk – noteikumi Nr. 59) nosaka kārtību, kādā piešķir valsts un Eiropas Savienības atbalstu, kā arī atbalsta piešķiršanas kritērijus un atbalsta apmēru 2017. gadam.  Lai nodrošinātu atbalstu arī 2018. gadā saskaņā ar noteikumiem Nr. 59, nepieciešams izdarīt grozījumus, precizējot noteikumu Nr.59 3. punktā noteikto finansējuma periodu no 2017. gada uz 2018. gadu, par kuru tiks sniegts atbalsts.  Izvērtējot 2017. gada apguves rādītājus, nepieciešams precizēt finansējuma apmēru noteikumu Nr. 59 3.2 un 3.4. apakšpunktā minētajā jomā. Noteikumu Nr. 59 3.2 apakšpunktā paredzētais finansējums netika apgūts pilnībā, bet savukārt, lai nodrošinātu pietiekamu finansējumu zinātnes pētījumu un laboratorisko analīžu veikšanai saistītās materiālās bāzes pilnveidošanai nepieciešams palielināt atbalsta apmēru.  Projekta 2.punkts paredz samazinājumu par 5 000 *euro* Noteikumu Nr. 593.2.apakšpunktā, savukārt projekta 3.punkts par 5 000 *euro* palielinājumu 3.4.apakšpunktā.  Līdz šim atbalsts kredītprocentu daļējai dzēšanai netika paredzēts zivju eļļas ražošanai, ņemot vērā nozares organizāciju priekšlikumus, noteikumu Nr. 59 34.4punkts papildināts ar atbalstu kredītprocentu daļējai dzēšanai par zivju eļļas ražošanu.  Noteikumi Nr. 59 šobrīd paredz atbalstu kredītprocentu daļējai dzēšanai zvejniecības nozarei un zvejas produktu apstrādei par vienām un tām pašām attiecināmajām izmaksām tikai 50% apmērā no attiecināmo izmaksu apmēra. Projekta 5.punkts paredz lielāku atbalsta intensitāti zvejniecības nozarei un tās produktu apstrādei pamatojoties uz Eiropas Parlamenta un Padomes 2014. gada 15. maija Regulas (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (Eiropas Savienības Oficiālais Vēstnesis, 2014. gada 20. maijs, Nr.L149) 95. pantā un īstenošanas aktos, kuri pieņemti, pamatojoties uz minētās regulas 95. panta 5. punktu, noteikto maksimālo atbalsta intensitāti.  Noteikumos Nr.59 44.punktā tiek uzskaitīti 2017. gadā īstenojamie zinātnes pētījumu projekti, 44.1.apakšpunktā uzskaitīti lauksaimniecības zinātnes projekti, kuri uzsākti iepriekšējos gados un turpinās, savukārt 44.2. apakšpunktā uzskaitīti projekti, kas tiek uzsākti 2017.gādā.  Projektā 6.punktā precizēti 2018. gadā īstenojamie zinātnes pētījumu projekti, 44.1.apakšpunktā uzskaitīti lauksaimniecības zinātnes projekti, kuri uzsākti iepriekšējos gados un turpinās, savukārt 44.2. apakšpunktā uzskaitīti projekti, kas tiks uzsākti 2018.gādā.  Noteikumu Nr.59 7.pielikumā pievienots saraksts ar informāciju par lauksaimniecības zinātnes projektu nosaukumiem, darba uzdevumiem, finansējumu izpildītāju un atbildīgo Zemkopības ministrijas departamentu. 2017. gadā ar kopējo finansējumu 929 405 *euro* tika turpināti 20 lauksaimniecības zinātnes projekti ar kopējo finansējumu 830 745 *euro*, bet no jauna uzsākti 3 lauksaimniecības zinātnes projekti ar kopējo finansējumu 98 660 *euro*.  Projekts paredz, ka 2018. gadā ar kopējo finansējumu 954 605 *euro* turpināsies iepriekšējos gados uzsāktie 19 lauksaimniecības zinātnes projekti ar kopējo finansējumu 728 587 *euro*, bet no jauna tiks uzsākti 10 lauksaimniecības zinātnes projekti ar kopējo finansējumu 226 018 *euro*.  Noteikumu Nr. 59 49.punkts atbalstam investīcijām ar pētījumiem un laboratorisko analīžu veikšanai saistītās materiālās bāzes pilnveidošanai un lauksaimniecībā izmantojamajiem zinātnes projektiem paredz pieteikšanās termiņu līdz kārtējā gada 5. maijam. Pēc atbalsta pretendentu ierosinājuma, ņemot vērā to, ka 2018. gadā plānots turpināt un uzsākt tādus jaunus zinātnes projektus lauksaimniecības nozarē, kuru īstenošanai nepieciešams laikus apstrādāt laukus, iegādāties sēklu un iesēt pētāmos augus. Lai laikus varētu uzsākt pētījumiem nepieciešamos lauksaimniecības darbus, tiek precizēts iesniegumu iesniegšanas datums, paredzot pieteikšanās termiņu līdz kārtējā gada 5. aprīlim.  Noteikumi Nr. 59 tiek papildināti ar 45.10. apakšpunktu, paredzot jaunu atbalsta saņēmēju atbalstam investīcijām laboratorisko analīžu veikšanai saistītās materiālās bāzes pilnveidošanai saskaņā ar Noteikumu Nr.59 43.1., 43.2., 43.3. apakšpunktu.  Noteikumu Nr.59 52.1.2.apakšpunkts paredz, ka atbalsta saņēmējs līdz kārtējā gada 15. decembrim Lauku atbalsta dienestā iesniedz samaksu apliecinošu dokumentu kopsavilkumu. Ņemot vērā, iepirkumu procedūrās noteiktos termiņus, atbalsta pretendenti un Lauku atbalsta dienests norādījuši nepieciešamību, lai sekmīgi realizētu atbalstu investīcijām pētījumu un laboratorisko analīžu veikšanai saistītās materiālās bāzes pilnveidošanai, precizēt Noteikumu Nr.59 52.1.2.apakšpunktā noteikto iesniegšanas termiņu. Projekta 9.punkts paredz, ka Lauku atbalsta dienests lēmumā nosaka termiņu, līdz kuram atbalsta saņēmējs iesniedz Lauku atbalsta dienestā samaksu apliecinošu dokumentu kopsavilkumu. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvās sabiedrības – kopā aptuveni 1000 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Lai sekmētu Eiropas Savienības struktūrfondu finansēto projektu īstenošanu un lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem nodrošinātu ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai. Tādējādi tiks mazināts finansiālais slogs uzņēmumiem, kas maksā kredītprocentus par aizdevumu.  Uzņēmumos lieli līdzekļi tiek novirzīti aizdevumu atmaksai, bet tos varētu izmantot efektīvāk, novirzot investīcijām efektivitātes palielināšanai un jaunu darbavietu radīšanai.  Tādēļ ir nepieciešams atbalsts kredītprocentu daļējai dzēšanai lauksaimniecības nozarē, lauksaimniecības produktu pārstrādē un zvejniecības un zvejas produktu apstrādē iesaistītajiem uzņēmumiem, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos.  Atbalsts lauksaimniecībā izmantojamiem zinātnes pētījumiem un ar pētījumu un laboratorisko analīžu veikšanu saistītās materiālās bāzes pilnveidošanai nepieciešams, lai nodrošinātu efektīvāku lauksaimniecības produkcijas ražošanu – izturīgāku šķirņu selekcionēšanu, nepieciešamo barības vielu izpēti un slimību apkarošanu. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 6800000 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6800000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 10000000 | 0 | 0 | 0 | 0 | 0 | 0 |
| 2.1. valsts pamatbudžets | 10000000 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -3200000 | 0 | 0 | 0 | 0 | 0 | 0 |
| 3.1. valsts pamatbudžets | -3200000 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pasākuma M04 ietvaros 2018. gadā budžetā ir plānoti 76 000 000 *euro*, tai skaitā ES līdzfinansējums 68 % jeb 51 680 000 *euro*. Atbalstam kredītprocentu daļēja dzēšana ES līdzfinansējums ir 68% jeb 6 800 000 *euro* un valsts līdzfinansējums 32% jeb 3 200 000 *euro*.  Šī finansējuma ietvaros plānots 2018. gadā izmaksāt kredītprocentu daļējai dzēšanai un investīcijām materiālās bāzes pilnveidošanai 10 000 000 *euro*, | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. | | | | | | |
| 8. Cita informācija | Atbalsts kredītprocentu daļējai dzēšanai un investīcijām materiālās bāzes pilnveidošanai 10 000 000 *euro* apmērā 2018. gadā tiks izmaksāts no Zemkopības ministrijas budžeta programmas 65.00.00. „Eiropas Lauksaimniecības fonda lauku attīstībai (ELFLA) projektu un pasākumu īstenošana” apakšprogrammas 65.08.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014–2020)” 2018. gadam piešķirtā finansējuma Latvijas Lauku attīstības programmas 2014.–2020. gadam pasākumā M04 – Ieguldījumi fiziskajos aktīvos.  Lauku attīstības programmas 2014.–2020. gadam (turpmāk – LAP) kopējais pieejamais finansējums netiks pārsniegts, jo ir atbrīvojušies finanšu līdzekļi pasākumā M04 “Ieguldījumi fiziskajos aktīvos”, tāpēc ka neplānoti ir tikuši lauzti vairāki liela apjoma līgumi un ir radusies valsts budžeta līdzekļu ekonomija ar iespēju tos novirzīt citu atbalsta pasākumu segšanai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2014. gada 15. maija Regula (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (Eiropas Savienības Oficiālais Vēstnesis, 2014. gada 20. maijs, Nr.L149). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014. gada 15. maija Regula (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (Eiropas Savienības Oficiālais Vēstnesis, 2014. gada 20. maijs, Nr.L149) (turpmāk – Padomes regula Nr. 508/2014). | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes regulas Nr.508/2014 95. pants | Noteikumu projekta 5. punkts | Padomes regulas Nr. 508/2014 prasības tiek ieviestas pilnībā. | | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav. | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts lauksaimnieku nevalstiskajām organizācijām ir nosūtīts elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimnieku Organizāciju sadarbības padome, Latvijas Lauksaimniecības kooperatīvu asociācija un biedrība „Zemnieku saeima”. |
| 3. | Sabiedrības līdzdalības rezultāti | Noteikumu projekts ir saskaņots ar Lauksaimnieku Organizāciju sadarbības padomi, Latvijas Lauksaimniecības kooperatīvu asociāciju, biedrību „Zemnieku saeima” un Latvijas pārtikas uzņēmumu federāciju. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J. Dūklavs

Zemkopības ministrijas valsts sekretāre D. Lucaua

Voiče 67027121

Linda.Voice@zm.gov.lv